ஒரு நேரத்தில், பாராசிட்டமாலைக் கொண்டுள்ள ஒரு மருந்துத் தயாரிப்பை மட்டுமே எடுத்துக்கொள்ள வேண்டும். பாராசிட்டமாலைக் கொண்டுள்ள ஒன்றுக்கு மேற்பட்ட மருந்துத் தயாரிப்புகளை எடுத்துக்கொள்ளக் கூடாது. சளி மற்றும் ஃப்ளூ காய்ச்சல் மருந்துத் தயாரிப்புகள் உள்பட மருத்துவரின் பரிந்துரைச் சீட்டில்லாமல் கடையில் நேரடியாக வாங்குகின்ற ஏராளமான மருந்துத் தயாரிப்புகளில் பாராசிட்டமால் ஒரு சேர்மானப் பொருளாக உள்ளது. உங்கள் மருத்துவரால் உங்களுக்கு ஏற்கனவே பரிந்துரைக்கப்பட்டுள்ள வலிக்கொல்லிகளிலும் பாராசிட்டமால் அடங்கியிருக்கலாம். வேறு ஏதாவது மருந்துகளை எடுத்துக்கொள்வதற்கு முன்னதாக, அவற்றில் பாராசிட்டமால் அடங்கியுள்ளதா என லேபிளைச் சரிபாருங்கள்.